ફેસબુક પોતે પણ કોન્ટેન્ટ મોડરેટર્સ હાયર કરે છે. આ સાથે 50થી વધુ ભાષાઓમાં પોસ્ટને મોનિટર કરવા માટે જેનપેક્ટ જેવી કંપનીઓને આઉટસોર્સિંગ પણ કરે છે. આ મામલે ફેસબુકના પ્રવક્તાએ કહ્યું કે, ‘સેફ્ટી અને સિક્યોરિટી’ મામલે અમારી ટીમની સાઇઝ આ વર્ષે ડબલ થઈ જશે. દુનિયાભરમાં 20000 લોકો આના માટે કામ કરશે. જેમાં અમારી 7500 લોકોની કોન્ટેન્ટ વ્યઅર્સ ટીમ પણ સામેલ છે. તેમાં સતત વધારો થઈ રહ્યો છે. જોકે તેમણે પણ જેનપેક્ટ સાથે પાર્ટનરશિપ પરના સવાલ પર જવાબ ટાળ્યો હતો.